open-index/open-wikipedia-markdown huggingface dataset:
Groot Hongaarse Laagvlakte

duimnael|Die Groot Hongaarse Laagvlakte as deel van die Pannoniese Laagvlakte
duimnael|Die Groot Hongaarse Laagvlakte beslaan die grootste deel van Oos-Hongarye
duimnael|Tradisionele waterputte maak deel uit van die laagvlakte se landskapsbeeld

Die **Groot Hongaarse Laagvlakte** (Hongaars: *(Nagy-)Alföld*; Slowaaks: *Veľká dunajská kotlina*) is 'n plat landskap wat deel uitmaak van die Pannoniese Laagvlakte en oor Oos-Hongarye asook dele van Roemenië, Serwië, Kroasië, Slowakye (hier Oos-Slowaakse Laagvlakte genoem) en Oekraïne ("Transkarpatiese Laagland") strek. Dit vorm die mees westelike deel van die Eurasiese Steppegordel met sy kenmerkende plantegroei.

Die landskap word begrens deur die Donau in die weste, die Karpateboog in die noorde en ooste en die Balkangebergte in die suide. Die belangrikste riviere, wat deur die laagvlakte vloei, is Theiß en Donau, met groter syriviere soos Maros en Körös asook twee hoofkanale van die Theißrivier, die Keleti- en Nyugati-kanale.
Poesta

[duimnael|Die oorspronklike Poesta-landskapstoneel met tradisionele waterputte het intussen 'n [stereotipe vir toeriste geword]]
duimnael|Veewagters en hul tradisionele ruiterspele pas in by die histories geromantiseerde beeld van die Poesta
[duimnael|Die bouvalle van 'n [Gotiese argitektuur|Gotiese kerk getuig van 'n Poesta-verlede wat lankal verdwyn het en plek moes maak vir intensiewe boerdery]]

Die **Poesta** (Hongaars: *puszta*) is 'n uitgestrekte graslandskap in Hongarye, Suidwes-Slowakye en die Oostenrykse deelstaat Burgenland. Dit bestaan hoofsaaklik uit boomarme steppe met 'n kontinentale klimaat. Die Poesta is die mees westelike uitloper van die Eurasiese Steppe met sy kenmerkende plantegroei – 'n gebied wat van hier ooswaarts tot Mongolië strek, met enkele bergreekse soos Karpate en Oeral daartussen.

Die Hongaarse term *Puszta* as sinoniem vir 'n barre en verlate landskap het in die tydperk van die Turkse heerskappy gebruiklik geword toe die Hongaarse bevolking die platteland verlaat het om hulle in stedelike omgewings te hervestig. Eers later is enkele boerderye in die streek herstig, maar weens die gereelde oorstromings kon plase net tydelik bewerk word. Die kanalisering van die Theißrivier het nuwe probleme geskep soos die versouting van grond. Tans word groot hoeveelhede kunsmis in Hongarye se intensiewe boerderybedryf gebruik.

Natuurnavorsers het nog tot redelik onlangs aangeneem dat die Poesta eers in die 16de en 17de eeu deur grootskaalse ontbossing ontstaan het en vervolgens nog net as weiveld gebruik kon word. Meer onlangse navorsing deur Hongaarse landskapsargeoloë het egter die bewys gelewer dat die Poesta reeds 35&nbsp;000 jaar gelede as woudsteppe ontstaan en 8&nbsp;000 jaar gelede geleidelik na 'n grassteppe verander het. Sy uitbreiding oor die afgelope 3&nbsp;000 jaar is aan menslike invloede te danke – veral in die tydperk tussen die 14de en 18de eeu – wat van die landskap 'n sogenaamde kultuur- of sekondêre steppe gemaak het. Vervolgens is die gebied, veral gedurende die 20ste eeu, vir intensiewe boerdery gebruik. Groter samehangende gebiede van die oorspronklike steppelandskap het net op enkele plekke bewaar gebly, so langs die Theißrivier en in die Nasionale Hortobágy-park.

## Verwysings 
## Eksterne skakels 
* *gotohungary.com: Puszta en Lake Tisza – The region of endless horizons*
Kevin Olusola

**Kevin Olusola** ( 5 Oktober 1988) is ’n Amerikaanse musikant, beatboxer, rapper, albumvervaardiger, sanger en liedjieskrywer. Hy is veral bekend as die beatboxer van die sanggroep Pentatonix. Nadat die groep in 2011 NBC se *The Sing-Off* gewen het, het hulle vyf albums die lig laat sien – almal het in die topvyf van Billboard 200 beland en Pentatonix het meer as 2&nbsp;miljoen albums verkoop. Met meer as 13&nbsp;miljoen volgelinge en 2,4&nbsp;miljard besoeke is die groep se YouTube-kanaal tans een van die gewildste musiekvideokanale.

Olusola beoefen ook wat as "celloboxing" beskou word (die speel van die tjello gekombineer met beatboxing). Sy celloboxing-weergawe van Mark Summer se "Julie-O" het in April 2011 geweldige reaksie ontlok en gelei tot sy verbintenis met Pentatonix. Olusola het al op feeste van klassieke musiek opgetree en is deur Quincy Jones gekies om hom op die Montreux-jazzfees van 2012 te verteenwoordig op dieselfde program as Bobby McFerrin en Chick Corea. Olusola praat vlot Mandaryns.

## Verwysings
Douglas DB-7

Die **Douglas DB-7** is 'n tweemotorige bomwerper wat tydens die Tweede Wêreldoorlog deur die Amerikaanse, Britse en Franse Lugmagte gebruik is. Die vliegtuig het sy nooiensvlug op 23 Januarie 1939 onderneem.

## Geskiedenis 
Die vervaardiger Douglas het in 1938 'n ontwerp van sy model 7A ingedien na aanleiding van 'n spesifikasie van die Amerikaanse Leër. Die spesifikasie het 'n tweemotorige aanvalsbomwerper versoek. Douglas is toestemming verleen om twee prototipes te bou. Die eerste prototipe het as Model 7B bekend gestaan en was toegerus met 1&nbsp;100 perdekrag Twin Wasp motors en het 'n driewielonderstelontwerp gehad.

Die Franse Lugmag het in Februarie 1939 sy eerste bestelling van 100 eenhede geplaas.

## Tegniese besonderhede 
## Bron 
* *Bombers 1939–1945* Kenneth Munson, Bounty Books 2012
Skemerbruintjie

'n **Skemerbruintjie** (of *Common evening brown* soos dit in Engels bekend staan), is 'n vlinder, *Melanitis leda*, en behoort tot die familie van vierpootskoenlappers (Nymphalidae). Hierdie skoenlapper sit gedurende die dag in koelteplekke tussen dooie blare, onder bosse of bome, en vlieg meestal net teen skemer rond. 

## Verspreiding 
Dit kom oor die grootste deel van Afrika voor, insluitend Madagaskar, asook in Arabië, die Indiese subkontinent, Suidoos-Asië en in die noorde van Australië. Die subspesie, *Melanitis leda africana*, kom slegs in Wes-Afrika voor. 

## Subspesies 
**Melanitis leda africana*
**Melanitis leda helena*
**Melanitis leda ismene*
**Melanitis leda saipanensis*
**Melanitis leda sumbana*
**Melanitis leda bankia*
**Melanitis leda desperata*
**Melanitis leda bouruana* 
**Melanitis leda moluccarum* 
**Melanitis leda offaka*  
**Melanitis leda angulata* 
**Melanitis leda destitans*  
**Melanitis leda kiriwinae* 
**Melanitis leda dominans* 
**Melanitis leda salomonis* 
**Melanitis leda palliata* 
**Melanitis leda levuna* 
**Melanitis leda celebicola*

## Fotogalery 

Lêer:411-Melanitis leda.JPG|Melanitis leda bovlerk.
Lêer:Melanitis leda dry season form in Kadavoor.jpg|Droëseisoenvorm in Kadavoor, Indië.
Lêer:Common Evening Brown (Melanitis leda)- Dry season form at Kolkata Iws IMG 1394.jpg|Droëseisoenvorm in Kolkata, Indië.
Lêer:Common evening brown, Melanitis leda (Linnaeus, 1758) wet season form.jpg|Natseisoenvorm in Koovery, Indië.
Lêer:Melanitis leda helena, Krantzkloof Natuurreservaat, a.jpg|Skemerbruintjie in Krantzkloof-natuurreservaat in Kloof, KwaZulu-Natal.

## Sien ook 
* Alfabetiese lys van Suid-Afrikaanse vlinders

## Verwysings
Moreletakloofnatuurreservaat

Die **Moreletakloofnatuurreservaat** in die ooste van Pretoria was deel van die plaas wat aan Jacobus en Cornelia Erasmus behoort het. Hulle het in die vroeë 1800's 'n melkboerdery hier bedryf. Carel Erasmus het die plaas in 1877 gekoop en 'n huis daarop gebou; dié huis is omskep in 'n kapel. In 1903 het sy skoonseun, Johan Marneweck, nog 'n huis op die plaas gebou; dié huis is omskep in 'n restaurant. Die reservaat word deur die Tshwane Metropolitaanse Munisipaliteit bestuur en toegang tot die reservaat is gratis.

## Habitat en natuurlewe 
Die habitat bestaan uit Bankenveld, wat plaaslik verteenwoordig word deur bosveld, benewens vleie en rivierbos aanliggend aan die Rademeyerspruit, 'n sytak van die Moreleta. Wabome groei teen die hoër hellings, terwyl die blompeer in die winterseisoen opvallend vertoon. Weens die verskillende habitatte is baie voëlsoorte te sien, waaronder tarentale, kiewiete en fisante. Somerbesoekende voëlspesies sluit die swartkoekoek, Piet-my-vrou, Europese byvreter en grootstreepswael in. Wild soos volstruise, bosbokke, springbokke, blesbokke, rooibokke en sebras is ingevoer. Weens die lokaal vogtige valleiklimaat is baie spesies fungi al aangeteken.

## Fasiliteite en aktiwiteite 
duimnael|links|Agterstoep van Die Plaaskombuis by Rademeyers
Die reservaat het verskeie staproetes, 'n restaurant en 'n trouvenue.

Staproetes:
* Rademeyerroete: 1,6 km
* Duikerroete: 2,9 km
* Suikerbosroete: 3,3 km
* Sensoriese roete vir gestremdes

## Besoektye 
* Somer (September – April): 06:00 – 18:00
* Winter (Mei – Augustus): 06:00 – 18:00

## Verwysings
Sfaleriet

**Sfaleriet** (ook bekend as **blende** of **sinkblende**) is 'n mineraal met die chemiese formule .

## Struktuur 
Sfaleriet is die argetipe van die B3-struktuur van die strukturbericht-klassifikasie. Dit is 'n struktuur wat van die diamant-struktuur afgelei kan word deur die helfte van die koolstofatome deur sinkatome te vervang en die ander helfte deur swawelatome.

Dit kan ook as 'n afgeleide struktuur van die kubiese digpakking beskou word deur die helfte van die tetraëdriese holtes van 'n kubiese digpakking van swawel met sinkatome te vul.

## Verwysings 
## Eksterne skakels 
*
Wurtziet

**Wurtziet** is 'n mineraal met formule .

## Naam 
Dit is deur Charles Friedel in 1861 na die Franse chemikus Charles Adolphe Wurtz wat professor aan die Sorbonne was, genoem.

## Struktuur 
Die mineraal het 'n heksagonale kristalstruktuur  wat die argetipe van die B4-struktuur van die strukturbericht-klassifikasie is. Die struktuur kan as 'n van die heksagonale digpakking afgeleide struktuur beskou word waarin die helfte van die tetraëdriese holtes met metaalatome beset is. Dit is die 2H-Wurtzietstruktuur wat in die c-rigting 'n verskuiwingssimmetrie van twee digpakkingslae het ( -A-B-A-B- ensomeer). Ander digpakkings kan ook voorkom. Die variant wat kubiese digpakking (-A-B-C- ens.) het word sfaleriet genoem. Daar bestaan egter ook ingewikkelder strukture, wat politipes genoem word en 'n langer c-as besit soos die 4H, 6H, 8H, 10H en 15R vorme wat 'n herhaalde patroon van 4, 6, 8, 10 en selfs 15 lae vertoon. Die 15R-politipe het 'n romboëdriese struktuur, die ander politipes behoort tot die heksogonale kritalstelsel.

## Verwysings
Kuitbroek

regs|duimnael|240px|'n Dame dra 'n denim trapperbroek op Broadway in SoHo, New Yorkstad
'n **Kuitbroek** (Engels: *ṕedal pushers*) is 'n kuitlengte-broek wat baie gewild was in die 1950's en die vroeë 1960's. Dit word dikwels vasgebind en styf teen die vel gedra, is verwant in styl aan die capri-broek, en word soms in Engels na verwys as *clam diggers*. 

Die Engelse naam is afkomstig van die styl wat oorspronklik deur fietsryers gedra is, omdat 'n gewone langbroek in die fietsketting verstrengel kon raak, maar die styl is vinnig met tienermeisies geïdentifiseer.

## Verwysings
Hexapoda

Die subfilum **Hexapoda**, wat *ses pote* beteken, is insekagtiges, die grootste groep geleedpotiges (in terme van die aantal spesies) en sluit insekte in, asook drie kleiner groepe geleedpotiges sonder vlerke:  *Collembola* (springsterte), *Protura* (oerinsekte), en *Diplura*. Hierdie drie groepe was voorheen as insekte beskou, maar word nou saam gegroepeer as die Entognathaklas. Insekagtiges is genoem na hul mees kenmerkende eienskap: 'n toraks wat bestaan uit drie gekonsolideerde liggaamselemente, met drie pare pote. Die meeste ander geleedpotiges het meer as drie pare pote.

## Fotogalery 

Lêer:Diplura (8300785731).jpg|Diplura
Lêer:Protura from Durham, NC, USA..jpg|Protura (oerinsek)
Lêer:Collembola from the drainage of a hot spring in Lassen County, California - Stacked Macro 10x.jpg|Collembola (springstert)
Lêer:Insects collage.jpg|Insekte
Lêer:Hexapoda phylogenetic tree.png|Filogenetiese boom van hexapoda

## Verwysings 
## Bronne 
20px|linksHierdie artikel is in sy geheel of gedeeltelik vanuit die Engelse Wikipedia-artikel vertaal
Sarah-Jane Brandon

**Sarah-Jane Brandon** is ’n Suid-Afrikaanse sopraan. Sy studeer aan die Royal College of Music in Londen, waarna sy haar in Engeland vestig. Sy maak vinnig opgang, debuteer as operasopraan in die Händelfees en tree as solis saam met verskeie Britse simfonieorkeste op, asook by die Glyndebournefees. In 2009 word sy die eerste Suid-Afrikaner wat die gesogte Kathleen Ferrier-sangkompetisie wen en in 2011 die eerste Suid-Afrikaner om as Jong Kunstenaar na die Salzburg-musiekfees genooi te word.

Sy tree gereeld saam met die Suid-Afrikaanse pianis James Baillieu op. Onder haar uitvoerings tel Mahler se Simfonie no. 4, Mozart se Requiem en Mendelssohn se ''A Midsummer Night's Dream''.

## Verwysings 
## Eksterne skakels 
*
Spanbroek

duimnael|240px|'n Meisie geklee in 'n swart spanbroek.
'n **Spanbroek** ( leggings) verwys na verskeie vorme van beenbedekkings. Die moderne gebruik van die 1960's het gekom om te verwys na elastiese digsluitende klere gedra oor die bene deur vroue, soos "legwarmers" of "tights". In die 19de eeu het "leggings" gewoonlik verwys na bababroeke, bypassend tot 'n baadjie, sowel as beenmantels gemaak van leer of wol en deur soldate en plaaswerkers gedra. 

Spanbroeke het in die 1960's prominent teruggekeer na vrouemodes. Met die wye aanvaarding van die sintetiese stof *Lycra* en die gewildheid van aërobiese oefeninge, het spanbroeke verdere prominensie getoon in die 1970-80's, en het uiteindelik hul weg gevind tot in straatdrag. Dis deel van die 2010's se *athleisure*-modeneiging van die dra van aktiewe drag buite sportaktiwiteite en in informele instellings, wat 'n omstrede sosiale norm in die Verenigde State geword het.

## Verwysings
Knooptrui

regs|duimnael|160px|Hierdie vrou dra 'n knooptrui, 'n gewilde styl in die VSA
'n **Knooptrui** is 'n tipe gebreide kledingstuk wat voor oop is. Algemeen het cardigans knope vooraan. 'n Meer moderne weergawe van die kleed het geen knopies nie en hang oop deur ontwerp. In teenstelling hiermee, maak 'n trui nie oop aan die voorkant nie, maar moet oor die kop aangetrek word. Dit kan met 'n masjien of die hand gebrei wees.
Skort

duimnael|Gholfspeler Zakiya Randall dra 'n skort.
'n **Skort** is gewoonlik 'n kortbroek met 'n materiaalpaneel wat soos 'n romp lyk om die voorkant te bedek, alhoewel sommige rompe met 'n integrale kortbroek verborge daaronder gedra word.

## Verwysings
Rybroek

duimnael|links|'n Perdeskoudeelnemer dra 'n rybroek
duimnael|'n Ruiter dra Kentucky-jodhpurs.
'n **Rybroek**, in sy moderne vorm, is 'n noupassende broek wat tot aan die enkels reik, waar dit in 'n knus soom eindig, en word hoofsaaklik vir perdry gedra. 'n Kort tipe rystewel, ook genoem 'n *kampstewel* of *jodhpur boot*, word saam met die rybroek gedra. 

Oorspronklik was rybroeke slegs noupassend onder die knie tot by die enkel en was getuit bo by die heup; maar moderne materiale het toegelaat dat die tuit verwyder kon word, en sodoende kon die broek steeds ondersteunend en buigsaam wees.

links|duimnael|'n Marwariperd in Rajasthan. Let op die tradisionele lang rybroek, styf rondom die kuite, wat strek tot by die Mojari-slippers.
links|duimnael|150px|Jodhpurstewels word met 'n rybroek (jodhpurs) gedra.

## Verwysings
Lance Stroll

**Lance Stroll** (gebore 29 Oktober 1998) is 'n Belgies-Kanadese renjaer, wat tans aan Formule Eenrenne vir Aston Martin-Mercedes deelneem onder die Kanadese vlag. Hy was die Italiaanse Formule 4-kampioen in 2014, Toyota Racing-reekskampioen in 2015 en 2016 FIA Europese Formule 3-kampioen. Hy was deel van die Ferrari Bestuurdersakademie van 2010 tot 2015.

duimnael|links|Stroll jaag in 'n Formule 3-wedren
## Jong lewe 
Stroll is die seun van die Kanadese miljardêr sakeman Lawrence Stroll en Belgiese mode-ontwerper Claire-Anne Callens.

Soos baie jong renjaers, het die Genève-gebaseerde Kanadees sy motorsportloopbaan in karting begin en talle ren- en kampioenskapwenne in sy geboorteland, Kanada en Noord-Amerika behaal.

## Formule 1-loopbaan 
In 2016 het Stroll die Ferrari Bestuurdersakademie verlaat en 'n toetsbestuurder vir die Williams Formule 1-span geword. In 2017 het hy sy Formule 1-rendebuut vir hierdie span gemaak langs Felipe Massa. Sy eerste punte in Formule 1 was by sy tuisren in Kanada, met 'n negende plek. Stroll kon derde eindig by die Azerbeidjanse Grand Prix en het sodoende sy eerste podiumplek behaal. Dit het hom die tweede jongste jaer ooit gemaak om 'n podium te behaal en die jongste wat dit in sy debuutseisoen kon behaal. Stroll het 'n gemengde eerste seisoen in Formule 1 gehad en is aan die begin van die seisoen hewig gekritiseer. Op die ou end het hy 40 punte behaal, wat hom in die twaalfde plek op die rangleer geplaas het.

Stroll bly steeds by Williams in 2018, maar die uitgetrede Massa word deur Sergei Sirotkin vervang. Die Williams was nie ’n goeie motor nie en albei jaers het gesukkel om goeie resultate te kry. Stroll kon net twee keer daarin geslaag om punte aan te teken, en het agtste geëindig in Azerbeidjan en negende in Italië. Met ses punte het hy agtiende in die kampioenskap geëindig en net voor spanmaat Sirotkin en Toro Rosso jaer Brendon Hartley in die finale puntestand.

In 2019 sluit Stroll by die Racing Point-span aan nadat 'n konsortium sakemanne onder leiding van sy pa Lawrence die sukkelende span in die somer van 2018 oorgeneem het. Hy was die plaasvervanger vir Esteban Ocon en die spanmaat van Sergio Pérez gewees.

Stroll jaag sedert 2020 met 'n Amerikaanse lisensie nadat Kanada se nasionale sportowerheid hul lidmaatskap van die FIA ​​opgegee het. Stroll sal egter steeds tydens enige amptelike erkenning en tydens rennaweke as 'n Kanadees aangedui word.

Tydens die 2020 Turkse Grand Prix het Lance Stroll sy eerste voorwegspringplek ingeneem. By die Monza Grand Prix slaag hy daarin om derde te eindig. In 2020 het hy 11de in die renjaerskampioenskap geëindig, en 75 van die span se 210 punte aangeteken.

Sedert 2021 jaag Stroll vir Aston Martin F1, die opvolger van Racing Point F1-span.

;Nota

## Formule 1-uitslae
† Jaer kon nie die ren voltooi nie, maar is geklassifiseer omrede hy meer as 90% van die wedrenafstand afgelê het.
‡ Halwe punte is in België toegeken in 2021 omdat daar minder as 75% van die wedren afgelê is weens hewige reën. 
***** Seisoen is nog aan die gang.

## Verwysings
Antonio Giovinazzi

**Antonio Giovinazzi** (gebore 14 Desember 1993) is 'n Italiaanse beroepsrenjaer wat voorheen vir die Alfa Romeo-Ferrarispan aan Formule Een deelgeneem het.

Hy was die 2015 FIA Europese Formule 3-Kampioenskap naaswenner en het vir Prema gejaag in die 2016 Internasionale GP2-Reeks, hy eindig in die tweede plek met vyf oorwinnings en agt podiumplekke. Giovinazzi is deur Scuderia Ferrari aangewys as hul FIA Formule 1 derde en reserwebestuurder vir die 2017 seisoen. Hy het sy Formule Een Grand Prix debuut vir Sauber by die 2017 Australiese Grand Prix gemaak nadat hy Pascal Wehrlein vervang het, en het ook deelgeneem aan die 2017 Chinese Grand Prix terwyl Wehrlein nog herstel het.

[duimnael|280px|links|Giovinazzi bestuur vir [Sauber tydens die 2017 voorseisoentoetse]]
## Loopbaan 
### Karting 
Hy het aan karting deelgeneem van 2006 tot 2012 en was die kampioen in die Italiaanse Nasionale Trofee 60cc en Eurotrofee 60, beide in 2006.

### Formule Een 
In September 2016 het Scuderia Ferrari aangekondig dat Giovinazzi simulatorwerk vir hul sou verrig. In Desember is Giovinazzi se plek bevestig as Ferrari se derde bestuurder. Hy het in 2017 deelgeneem aan voorseisoentoetse by Sauber. In die Australiese Grand Prix het Giovinazzi vir Pascal Wehrlein vervang wie nog nie fiks genoeg was vir die volle renafstand nie, as gevolg van 'n ongeluk by die 2017 Kampioeneren. Sauber het aangekondig dat Giovinazzi weer vir Wehrlein sal vervang vir die 2017 Chinese Grand Prix.

Hy neem saam met Kimi Räikkönen vir Alfa Romeo deel vanaf die 2019-seisoen tot en met die 2021-seisoen.

#### Volledige Formule Een-uitslae
## Verwysings
Sinkiet

**Sinkiet** is 'n mineraal met formule . Kristalle is seldsaam. Dit het 'n wurtzietstruktuur. 

## Verwysings
Mercurius (dubbelsinnig)

**Mercurius** kan na een van die volgende verwys:

* 'n Romeinse god, sien Mercurius (mitologie).
* 'n Planeet in ons sonnestelsel, sien Mercurius (planeet).
A-lyn (kleding)

regs|duimnael|'n Vrou dra 'n A-lyn romp. Hierdie is gewoonlik pasgemaak op die boheup.
'n **A-lynromp** is 'n romp wat pasgemaak is op die heupe en dan geleidelik verbreed ondertoe na die soom. Dit gee die indruk van die vorm van 'n hoofletter A. Die term word ook gebruik om rokke en jasse met 'n soortgelyke vorm te beskryf.

## Geskiedenis 
Die term is vir die eerste keer deur die Franse mode-ontwerper Christian Dior gebruik as die etiket vir sy versameling van lente-1955. Die A-lynversameling se kenmerkende item, die "gewildste silhoeët in Parys", was 'n "vingerbreedte-gevlekte baadjie oor 'n rok met 'n baie vol, geplooide romp."

## Verwysings
Safaripak

[duimnael|Charles en Diana besoek [Uluru (Ayers Rock), Australië, Maart 1983]]
'n **Safaribaadjie** of **bosbaadjie** is 'n kledingstuk wat oorspronklik ontwerp is vir die doel om op safari te gaan in die Afrikabos. Indien dit saam met 'n lang- of kortbroek van dieselfde materiaal gedra word, word dit 'n **safaripak** genoem. 'n Safaribaadjie is oor die algemeen 'n liggewig katoen of ligter poplin-baadjie, tradisioneel kakie in kleur, dikwels met epauletstyl skouerbande, met vier of meer uitbreibare blaasbalksakke.

## Geskiedenis 
Liggewig, liggekleurde uniforms is deur Europese soldate gedra wat in 'n warm klimaat gedien het. Hulle het tipies epoulette, geplooide sakke, gordels en ander funksies gehad wat later na safaribaadjies oorgedra is.

## Verwysings
Ahmed Deedat

**Ahmed Hoosen Deedat** (Gujarati: અહમદ હુસેન દીદત, 1 Julie 1918 – 8 Augustus 2005) was 'n Suid-Afrikaanse skrywer en openbare spreker van Indiese afkoms. Hy was veral bekend as 'n Moslem-sendeling, wat talle inter-godsdienstige openbare debatte met evangeliese Christene, sowel as video-lesings oor Islam, die Christendom en die Bybel gehou het. Deedat het die IPCI, 'n internasionale Islamitiese sendelingsorganisasie gestig. Hy het ook verskeie boeke oor Islam en die Christendom geskryf. In 1986 het hy die Koning Faisal Internasionale Prys ontvang vir sy vyftig jaar van sendingwerk. Hy het sy skryfwerk en lesings in Engels gedoen.

## Verwysings
Brave New World

'n **Brave New World** (*Dapper nuwe wêreld*) is 'n roman deur Aldous Huxley wat in 1932 gepubliseer is. Dit beskryf 'n gevorderde samelewing in die toekoms waarin mense oënskynlik 'n maklike, gelukkige lewe lei, maar niemand werklik enige vryheid het nie. Die roman speel in "AF 632" in Londen af, wat ongeveer 2540 n.C is. Teen die tyd het ontwikkelings in reproduktiewe tegnologie, menslike kondisionering en slaapleer die samelewing onherroeplik verander.

Die titel van die boek is 'n frase wat vir die eerste keer in Shakespeare se toneelstuk The Tempest (Die storm) gebruik is:
: * O wonder! *
: * How many goodly creatures are there here! *
: * How beauteous mankind is! *
: * O brave new world, *
: * That has such people in it! *
Hierdie woorde word in die roman deur John Savage aangehaal toe hy nog gedink het dat hy in 'n utopiese wêreld beland het.

Die algemene idee is dat 'n Wêreldregering mense manipuleer sodat hulle maklik regeer kan word. Mense word in vyf vlakke (kaste) verdeel, soos deur die staat bepaal om voorafbepaalde posisies in die samelewing te vul. Die onderste vlak is menslike klone, wat met chemikalieë behandel word om hulle geestelike en fisiese ontwikkeling in te perk. Kinders word met 'n proses behandel wat hulle slegs inligting gee wat vir hulle bepaalde vlak toepaslik is. So word hulle vir hul uiteindelike posisies in die lewe gevorm. Sielkundige behoeftes word deur die verpligte dosering van die dwelm *soma* bevredig, 'n hallusinogeen wat die gebruiker op 'n aangename reis neem. Die roman beskryf verskillende karakters in hierdie beplande samelewing, asook die probleme waarmee hulle worstel.

## Sien ook 
* Le Monde se 100 boeke van die eeu

## Verwysings
Sarvepalli Radhakrishnan

**Dr. Sarvepalli Radhakrishnan** (1888–1975) was 'n Indiese filosoof. Hy was bekend vir sy werk op vergelykende godsdiens en vergelykende Westerse en Oosterse filosofie. Hy was ook 'n onderwyser in Indië en later was hy 'n dosent aan die Universiteit van Oxford in die Verenigde Koninkryk. Daarbenewens was hy ook 'n staatsman en het as die tweede President van Indië gedien.

Radhakrishnan se verjaarsdag, 5 September, is ter herdenking van hom as Onderwysersdag in Indië erken.

## Filosofie 
Radhakrishnan het kritiek gelewer op die westerse wyse van onderrig. Die basis van sy kritiek was dat die teologie die westerse filosofie gedomineer het en die gevolg daarvan was die beperking van vryheid van uitdrukking.

Hy het boeke geskryf oor die Indiese filosofie, en daarin het hy probeer om die aandag van westerse filosowe te kry. In sy boek, *The Idealist View of Life*, vergelyk hy die verskillende metodes van die denkproses met spesiale beklemtoning op die simplisties-rasionele metode van denk.

## Verwysings 
## Eksterne skakels 
* "The Legend of Dr. Sarvepalli Radhakrishnan"
Lys van die grootste vreedsame byeenkomste in die geskiedenis

[duimnael|’n Geraamde 30&nbsp;miljoen pelgrims het op een dag saam gebad tydens 2013 se Maha [Kumbh Mela by Allahabad.]]
[duimnael|Die mausoleum van die [Ruhollah Khomeini|Ruhollah Chomeini in Teheran. Sowat 10,2&nbsp;miljoen mense het sy begrafnis in 1989 in Teheran bygewoon.]]

Hier volg ’n **lys van die grootste vreedsame byeenkomste van mense in die geskiedenis** op een plek vir ’n enkele gebeurtenis.

## Meer as 10&nbsp;miljoen 
* ’n Geraamde 30&nbsp;miljoen mense het op 10&nbsp;Februarie&nbsp;2013 saamgetrek vir die Hindoefees Maha Kumbh Mela by Allahabad in Indië. Dit is die grootste vredevolle samekoms in die geskiedenis.
* Sowat 20&nbsp;miljoen mense het op 30&nbsp;Januarie&nbsp;2001 byeengekom vir dié jaar se Kumbh Mela in Prayag.
* Sowat 15&nbsp;miljoen mense het die begrafnis van C.N. Annadurai, ’n Indiese politikus, in 1969 in Tamil Nadu, Indië, bygewoon.
* ’n Geraamde 10,2&nbsp;miljoen mense het die begrafnis van ajatolla Chomeini, opperleier van Iran, in 1989 in Teheran bygewoon. Dit was destyds sowat ’n sesde van die bevolking, en die grootste persentasie van ’n land se bevolking wat ’n begrafnis bygewoon het.

## Verwysings
Petra

:''Moet nie verwar word met **Petra Diamonds**, 'n mynbougroep met diamantemyne in Suid-Afrika, nie.*

**Petra** (Arabies: البتراء, *Al-Batrāʾ''; Antieke Grieks: Πέτρα), onder die Nabateërs bekend as **Raqmu**, is 'n ruïnestad in suidwestelike Jordanië en was in antieke tye die hoofstad van die Nabatese ryk asook 'n belangrike kruispunt in die Midde-Ooste. Die stad is bekend vir sy graftempels wat uit die rotse gebeitel is. Petra is in 1985 deur Unesco as wêrelderfenisgebied gelys en word as een van die sewe nuwe wonders van die wêreld beskou. Die stad is Jordanië se bekendste en mees besoekte toeristebestemming. Petra word weens sy rooi sandsteen "'n roosrooi stad die helfte so oud soos tyd" genoem.

## Ligging van Petra 
Petra is halfpad tussen die Dooie See in die noorde en die Golf van Akaba in die suide, oos van die grens met Israel op 'n plato, geleë. Sy ligging is as strategies gunstig beskou omdat hier verskeie belangrike handelsroetes ontmoet het, maar die stad kon ook net deur nou nisse tussen die rotse bereik word.

## Ontstaansgeskiedenis 
Petra is in die 5de eeu v.C. gestig en ná die stad word onder andere deur Strabo, Plinius die ouere en Flavius Josephus verwys. Tussen die 3de eeu v.C. en die 1ste eeu n.C. het Petra sy bloeitydperk beleef. Nadat die gebied deur die Arabiere in 663 verower is, het die laaste inwoners die stad verlaat. Petra was tot in 1812 nie in die Westerse wêreld bekend nie, toe dit deur die Switserse ontdekkingsreisiger Johann Ludwig Burckhardt herontdek is.

Die stad is van water voorsien, wat uit omliggende reservoirs met akwadukte na die stad gelei is. Petra se argitektuur toon 'n Grieks-Romeinse invloed wat met die plaaslike Nabatese stil vermeng is.

## Galery 

Petra location map-de-2.svg|Ligging van Petra in die Midde-Ooste
Karta Petra.PNG|Kaart van Petra
Petra Jordan BW 22.JPG|*Khazne al-Firaun*, "die farao se skatkis"
Petra Jordan BW 43.JPG|Die rotsgraf *Ad Deir*, "die klooster"
The Monastery, Petra, Jordan8.jpg|Die rotsgraf *Ad Deir*, "die klooster"

## Sien ook 
* Lys van Wêrelderfenisgebiede
* Madain Saleh

## Verwysings 
## Eksterne skakels 
*  
*  Amptelike webwerf
*
Sarong

'n **Sarong** (ook **saroeng**, verouderd)  is 'n groot stuk tekstiel wat dikwels om die middellyf gedraai word as kledingstuk. Dit word gedra in Suid-Asië, Suidoos-Asië, die Arabiese Skiereiland, Oos-Afrika, en op baie Stille Oseaan-eilande. 

Die stof het dikwels ruitpatrone, of kan helderkleurig wees vanweë batik- of ikatkleursel. Baie moderne sarongs het gedrukte ontwerpe, wat dikwels diere of plante uitbeeld. Verskillende soorte sarongs word wêreldwyd gedra, soos die *lungi* van Suid-Indië en *izaar* van die Arabiese Skiereiland.

## Etimologie
Die term "sarong" in Afrikaans kom via Nederlands uit die Javaans-Maleise *saroeng*. Dit is 'n verkorte vorm van *kain sarung*, wat onderskeidelik "doek, kleed" en "omhulsel" beteken. Dit is in Engels die eerste keer in 1834 gebruik om te verwys na die rompagtige kledingstuk van die Maleiers. 

Sarongs het baie verskillende name in Asië, insluitende Javaans: ꦱꦫꦸꦁ, sarung; Tamil: சாரம், saram; Arabies: صارون; en Singalees: සරම.

[duimnael|220px|links|[Java (eiland)|Javaanse mans dra sarongs tydens godsdienstige of informele geleenthede. Surabaya, Oos-Java, Indonesië.]]
In Wes-Afrika kom die woord *srong* of *sorong* in Akan voor, waar dit "die hoogste punt" beteken, met verwysing na die feit dat die kledingstuk heel bo stewig vasgemaak word.

## Oorsig
*Sarong* of *sarung* dui op die onderste kledingstuk wat in Suidoos-Asië deur mans en vroue gedra word. Dit bestaan uit 'n stuk materiaal van sowat 0,91&nbsp;m breed en 2,3&nbsp;m lank. In die middel van die lap, oor die smalste strook, word 'n paneel van sowat 30&nbsp;cm breed van kontrasterende kleure of patrone ingeweef of ingeverf; dit is bekend as die *kepala*, of "kop", van die sarong. Dié lap word by sy smalste kante gestik om 'n buis te vorm. 

'n Mens klim in die buis, bring die boonste kant na bo die naeltjie (die soom moet met die enkels oplyn), plaas die *kepala* in die middel van die rug en vou die oortollige materiaal van albei kante na die middel voor, waar hulle oorvleuel. Die sarong word dan vasgemaak deur die boonste soom oor homself te rol. 

Maleise mans dra sarongs in 'n swart ruitpatroon, terwyl vroue se sarongs in die batikmetode gekleur is. In die Javaanse kultuur is batiksarongs egter algemeen en nie beperk tot 'n sekere gender nie; soms word hulle ook op formele geleenthede soos troues gedra.

Sarongs is algemene informele drag tuis in Broenei, Indonesië, Filippyne, Kambodja, Maleisië, Singapoer, Sri Lanka en 'n groot deel van die Indiese subkontinent. 

## Verwysings 
## Skakels
Shipra

Die **Shipra**, ook bekend as die **Kshipra**, is ’n rivier in Sentraal-Indië. Dit ontstaan in die noorde van die Dhar-distrik, vloei noord oor die Malwa-plato en sluit in die Mandsaoer-distrik by die Chambalrivier aan. Dit is een van die heilige riviere in Hindoeïsme. Die heilige stad Ujjain is aan sy oosteroewer geleë. Die godsdiensfees Kumbh Mela word elke 12 jaar op die stad se ghats (trappe) gehou. Daar is honderde Hindoetempels aan die rivier se oewers.

Shipra is ’n standhoudende rivier. Vroeër was daar baie water, maar deesdae hou die rivier vir ’n paar maande op met vloei ná die moeson.

Die naam "shipra" word in dié verband gebruik as ’n simbool van "reinheid" (van siel, liggaam, emosies, ens.) of "kuisheid".

## Mite 
Volgens legende het Sjiwa vir aalmoese gaan bedel met die kopbeen van Brahma as geldbakkie. Hy het nêrens in die drie wêrelde enige aalmoese gekry nie. Eindelik het hy na Vaikunth, Wisjnoe se woning, gegaan en by laasgenoemde aalmoese gevra. Wisjnoe het vir Sjiwa sy indeksvinger gewys, en dié het woedend geraak. Hy het sy drietand uitgehaal en Wisjnoe se vingers afgesny. Die vingers het erg begin bloei en die bloed het in Brahma se skedel begin versamel en kort daarna oor die kante gevloei. Dit het ’n stroom geword en eindelik ’n rivier: die Shipra.

Volgens die Puranas, die antieke Hindoegeskrifte, kon die Shipra ook sy oorsprong gehad het in die hart van Waraha, Wisjnoe se inkarnasie as ’n beer.

Ook op die oewers van die Shipra is die heilige Sandipani se kluisenaarshut waar die blou god, Krisjna, Wisjnoe se agtste inkarnasie, studeer het.

## Eksterne skakels 
*Holly Bath in Shipra River Ujjain At Somvarti Amavasya (*India News*). 5 Desember 2013.
Michelle Breedt

**Michelle Breedt** is ’n Suid-Afrikaanse mezzosopraan. Sy is aan die Universiteit Stellenbosch opgelei en begin haar loopbaan by die opera-afdeling van die destydse Kaaplandse Raad vir die Uitvoerende Kunste (Kruik). In 1990 verhuis sy na Duitsland en word 'n lid van die Keulen-opera, en toe die Staatsteater in Brunswyk. Sy het haar daar in minder bekende belcanto-mezzosopraan-rolle gevestig, soos dié van Diana/Giove in *La Calisto* van Francesco Cavalli, en Anna in *Die sieben Todsünden* (Die sewe doodsondes) van Kurt Weill.

Breedt is ’n voorste vertolker van rolle geskep deur die Franse Romantiese komponis Hector Berlioz. As vryskutsolis tree sy in operahuise reg oor die wêreld op. ’n Optrede wat haar groot erkenning besorg het, is haar vertolking van Lisa in die wêreldpremière van Mieczysław Weinberg se *The Passenger* in 2010 in Bregenz, Oostenryk. Sy is met 'n Eberhard Waechter-medalje vir haar uitstaande optredes in die Weense Staatsopera bekroon. Sy het ook die ''German Critic's Award'' ontvang vir haar CD-opnames van operas deur Korngold en Dvorak.

Breedt is 'n professor in musiek aan die Musiekskool van die Universiteit München, asook 'n besoekende hoogleraar in Sang aan die Konservatorium vir Musiek aan die Universiteit Stellenbosch.

## Verwysings 
## Eksterne skakels 
* Michelle Breedt se amptelike webtuiste
*
Asura

[duimnael|Die reliëfwerk *Samudra manthan* ("Die karring van die oseaan") by [Angkor Wat, Kambodja, toon Wisjnoe in die middel in sy Kurma-avatar en die asuras en devas weerskante van hom.]]

**Asuras** (Sanskrit: असुर) is mitologiese goddelike wesens in Indiese geskrifte wat om mag meeding met die meer welwillende devas (ook bekend as *suras*). Asuras word in dié geskrifte beskryf as magtige halfgode of demone met goeie of slegte eienskappe. Die goeie asuras word *adityas* genoem en deur Varuna gelei, terwyl die bose asuras *danava* genoem en deur Vritra gelei word.                                      

In die vroegste Vediese geskrifte word Agni, Indra en ander gode ook "asuras" genoem, in die sin van "meesters" van hul onderskeie domeine, kennis en vermoëns. In latere tekste word die welwillende gode "devas" genoem, terwyl die asuras met hulle meeding en beskou word as "vyande van die gode", of demone.

Asuras is deel van die Indiese mitologie, saam met devas, yakshas (natuurgeeste) en rakshasas (spoke, monsters), en kom voor in een van baie kosmologiese teorieë in Hindoeïsme.

## Verwysings
Rooinerfie

Die **rooinerfie** (*Trithemis arteriosa)* is 'n naaldekoker wat tot die familie Libellulidae behoort.

## Voorkoms 
Liggaamslengte: 32–36 mm. Agtervlerklengte: 26–27.5 mm.

Die mannetjies is rooi met bloedrooi oë. Die voorste gedeelte van die toraks is rooi met swart strepe aan die kante; die mannetjies het soms 'n pers gedeelte bo-op die toraks. Die vlerke het helderrooi are en ligte oranje spatsels aan die basisse. Die skraal agterlyf is helderrooi en die swart wigvorms langs die punt van die agterlyf is een van die duidelikste kenmerke. Die wyfies het soortgelyke kenmerke as die mannetjies, maar is geel tot geelbruin, nie rooi nie.

## Verspreiding 
Die rooinerfie is een van die mees wydverspreide en algemene naaldekokers in Afrika, die suide van Europa en die Arabiese Skiereiland. Die verspreidingsgebied strek tot by Turkye, Kreta in Griekeland en Iran.

## Habitat 
Dit kom by varswaterdamme en -mere voor, asook by permanente poele in droë rivierbeddings, langs besproeiingkanale, en naby groot riviere.

## Verwysings
Landwinning

**Landwinning**, of **aanwinning**, is die skep van nuwe landoppervlak deur die drooglegging van byvoorbeeld die see of riviere, die uitroeiing van bome, ens. 

Omdat landwinning relatief duur is, word dit gewoonlik net in gebiede gedoen waar ’n ernstige tekort aan ruimte bestaan. Nederland is byvoorbeeld bekend vir sy lang tradisie van landwinning (die Beemster, Haarlemmermeer, Maasvlakte en IJburg). In België is land uit die Noordsee aangewin vir die seehawe van Brugge.

Ook dig bewoonde staatjies soos Monaco, Singapoer, Hongkong en Macau het ’n groot deel van hul grond so verkry. Stede soos Kaapstad, New York en Tokio het ook groot stukke nuwe grond geskep.

## Eksterne bronne 
*15px Hierdie artikel is vertaal uit die Nederlandse Wikipedia
2009 Australiese Grand Prix

Die **2009 Formule Een Australiese Grand Prix** is op 29 Maart 2009 in Melbourne, Australië, gehou. Dit was die eerste wedren van die kampioenskapseisoen en is deur Jenson Button in sy Brawn-Mercedes gewen.

## Kwalifisering 

duimnael|links|1000px|← VOORWegspringrooster vir die 2009 Australiese Grand Prix.

## Renuitslag
2008 Australiese Grand Prix

Die **2008 Formule Een Australiese Grand Prix** is op 16 Maart 2008 in Melbourne, Australië, gehou. Dit was die eerste wedren van die kampioenskapseisoen en is deur Lewis Hamilton in sy McLaren-Mercedes gewen.

## Kwalifisering 
900px|duimnael|links|← VOORWegspringrooster vir die 2008 Australiese Grand Prix.

## Renuitslag 
## Verwysings
MAK - Oostenrykse Museum vir Toegepaste en Eietydse Kuns

220px220px
**MAK – Oostenrykse Museum vir Toegepaste en Eietydse Kuns**

----
**Haus am Ring, Wene**

----

**Stigting**
1863

----

**Webtuiste**
*MAK Wene*

Die **MAK – Oostenrykse Museum vir Toegepaste en Eietydse Kuns**, wat in die historiese *Haus am Ring* in Wene gehuisves word, is een van die belangrikste musea van sy soort wêreldwyd. Die museum, wat oorspronklik in 1863 as Keiserlike en koninklike Oostenrykse Museum vir Kuns en Nywerheid (*k. k. Österreichisches Museum für Kunst und Industrie*) gestig is om 'n monsterversameling te vertoon, beskik tans oor 'n unieke versameling kunswerke wat die buitengewone verbinding tussen toegepaste kuns, ontwerp, argitektuur en eietydse kuns verduidelik.

Met die ombou van die MAK in 1986 is nuwe strategieë ontwikkel om die omvangryke versamelings aan die publiek te vertoon. Sentraal staan die idee om die kunserfenis tesame met eietydse bydraes van kunstenaars soos Barbara Bloom, eichinger oder knechtl, Günther Förg, Gangart, Franz Graf, Jenny Holzer, Donald Judd, Peter Noever, Manfred Wakolbinger en Heimo Zobernig te rangskik. Vertoonsale is in 'n chronologiese volgorde ingerig, met die doelwit om eerder buitengewone kunswerke as hele reekse daarvan te vertoon en dele daarvan gereeld te roteer.

## Verwysings
Limavady

**Limavady** ([lɪməˈvædi]; afgelei van die Iers-Gaeliese benaming '''Léim a' Mhadaidh''' "Sprong van die Hond") is 'n markdorp in die Noord-Ierse graafskap Londonderry. Die dorp, wat volgens die Britse sensus van 2001 'n bevolking van 12&nbsp;043 huisves, is aan die voet van die Binevenagh-bergpiek, 17 myl (27 km) oos van Derry, 14 myl (23 km) suidoos van Coleraine en 105 km noordwes van Belfast in die administratiewe distrik Causeway Coast and Glens geleë. 

Limavady is oorspronklik in die vroeë 17de eeu gedurende die Kolonisasie van Ulster gestig. Ondanks die vestiging van 'n linnebedryf kon die dorp in die 19de eeu nie voordeel trek uit die grootskaalse uitbreiding van dié bedryf in die noorde van Ierland nie en het sodoende nog tot in die laat 20ste eeu 'n relatief klein markdorp gebly. Eers vanaf die 1970's het die vestiging van moderne nywerhede en Limavady se aantreklikheid as residensiële sentrum bygedra tot snelle bevolkingsgroei. In die drie dekades tussen 1971 en 2001 het die inwonertal byna verdubbel. Al is Derry, Coleraine en - in 'n mindere mate - Ballymena strawwe mededingers wat kleinhandelgeriewe betref, dien Limavady steeds as 'n belangrike verskaffer van dienste vir die Roe-vallei.
 
## Verwysings
Bren

duimnael|Vroeë Merk I Bren LMG, foto van 'n Kanadese vervaardiger.
duimnael|Skotse soldaat met 'n Bren LMG.

'n **Bren** is ’n ligte masjiengeweer (LMG). Die naam is afgelei van die wapenvaardiger by Brno in die voormalige Tsjeggo-Slowakye, waar dit ontwikkel is, en die Engelse fabriek in Enfield, waar dit onder lisensie vervaardig is. Die Britse weermag en Statebondslande het die geweer tydens die Tweede Wêreldoorlog gebruik. Dit is ook in ander oorloë ingespan, soos die Korea-oorlog (1950-1953) en die Falklandoorlog in 1982.

Anders as wat mens sou verwag, is die Bren LMG se magasyn (patroonhouer) bokant die geweer geplaas. 'n Standaardmagasyn kan maksimum 30 patrone van kaliber .303 (7,7 x 56 R) bevat. In die praktyk word die magasyn egter nie met meer as 28 patrone gevul nie. Daar is, vir gebruik op voertuie, ook 'n drommagasyn met 'n kapasiteit van 100 patrone. Die Bren LMG is 633&nbsp;mm lank en weeg 10,35&nbsp;kg.

## Verwysings 
## Eksterne skakels 
*
Martin Baltimore

Die **Martin Baltimore** is 'n tweemotorige bomwerper wat ontwerp was volgens Britse spesifikasies as 'n opvolger vir die Martin Maryland. Die vliegtuig is gebruik deur die Franse Lugmag, Britse Lugmag, Suid-Afrikaanse Lugmag en Britse Vloot tydens die Tweede Wêreldoorlog. Die eerste prototipe bekend as die *Martin 187* het op 14 Junie 1941 sy nooiensvlug voltooi, veertien maande nadat die Britse Lugmag 'n bestelling vir 400 vliegtuie geplaas het. Die 400 vliegtuie is as volg afgelewer: 50 Mk I's, 100 Mk II's en 250 Mk III's. Die drie modelle het dieselfde motors gehad, vier masjiengewere aan die sye, een wat agtertoe kon vuur en vier in die ventrale posisie. Slegs die dorsaleskiettoring het verskil van die drie modelle; die Mk I en Mk II's het een en twee Vickers K-masjiengewere onderskeidelik gehad en die Mk III was toegerus met 'n vier masjiengeweer Boulton Paul-skiettoring.

Nie 'n enkele eenheid van die vliegtuig het in die Amerikaanse Lugmag diens gedoen nie.

## Tegniese besonderhede 
## Bronnelys 
* *Bombers 1939–1945* Kenneth Munson, Bounty Books 2012
Ghat

[duimnael|Die bekende Dashashwamedh-ghat aan die [Gangesrivier, Benares.]]
duimnael|Die Kusuma Sarovar-ghat in Uttar Pradesh.

Die term **ghat** word in groot dele van die noorde van Suid-Asië gebruik en verwys na ’n reeks trappe wat aflei na die water, veral ’n heilige rivier. In Bengaalssprekende lande kan dit lei na iets so klein soos ’n dammetjie of so groot soos ’n belangrike rivier.

## Etimologie 
Ghats kom veral voor in stede aan heilige riviere soos Benares en Haridwar waar trappe aflei na die Gangesrivier. Dit word ook vir bergreekse soos die Wes- en Oos-Ghats gebruik. In tale soos Marathi, Hindi, Gujarati en Kannada word die term "ghat" ook gebruik vir ’n moeilike bergpas. Een so ’n pas is die Bhor-ghat, wat die dorpe Khopoli en Khandala noord van Mumbai verbind.

Die woord "ghat" word verduidelik deur verskeie Drawidiese stamwoorde soos *katta* en *gattu* (Telugu; dam, oewer), *kattu* (Tamil; dam, rif, kant van ’n berg, verhoogde pad of brug) en *gatta* (Kannada; bergreeks). Dié etimologie is deur Thomas Burrow voorgestel en deur Manfred Mayrhofer en Asko Parpola onderskryf.

## Aan die Ganges- en Narmadarivier 
Die talle belangrike ghats aan die Ganges is gewoonlik bekend as die "Benares-ghats" of die "ghats van die Ganges". In die Wes-Indiese deelstaat Madhya Pradesh is daar ook belangrike ghats aan die Narmadarivier. Sulke ghats word gebruik vir óf alledaagse doeleindes soos om te was óf godsdiensdoeleindes soos rituele reiniging. Mense wat op die trappe woon, word ook ghats genoem.

Die woord word ook buite die Indiese subkontinent gebruik waar daar Indiese gemeenskappe is. So word "ghaut" in George Town, Penang, Maleisië, gebruik vir die verlengings van strate wat voorheen in ghats geëindig het voor die aanwinning van die kaaigebied.

## Shmashana-ghats 
Ghats vir die verassing, of *shmashana*, van lyke word ook langs water aangetref; die as word deur die riviere weggespoel. Van die belangrikstes is die Nigambodh- en die Raj-ghat in Delhi aan die Yamuna (laasgenoemde is waar Mohandas Gandhi en talle politieke leiers ná hom veras is) en die Manikarnika-ghat in Benares aan die Ganges.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Johan en Marietjie Brewis

**Johan en Marietjie Brewis** is 'n Suid-Afrikaanse akteursegpaar. Marietjie tree aanvanklik onder haar nooiensvan, Herselman, op. Albei was lid van die Anton Ackermann-toneelgeselskap, en het later vir die eertydse Truk en toe Sukovs gespeel. Hulle dogter, Luana, is 'n senior argivaris by die Nasionale Rolprentargief.

## Filmografie 
Vir Johan Brewis:
* Broer Matie, 1984 as Cobus Louw
* *Someone Like You*, 1978 as sersant Hattingh
* *Funeral for an Assassin*, 1974 as dominee Martin Hemsley
* *Suster Teresa*, 1974
* Dans van die flamink, 1974 as Joop
* Die Voortrekkers, 1973
* Môre, môre, 1973 as Karel Vermaak
* Die sersant en die Tigermoth, 1973 as lektor
* Met moed, durf en bloed, 1973 as Japie se pa
* Salomien, 1972 as regter
* Boemerang 11:15, 1972 as ontvoerder
* Die banneling, 1971 as dokter
* Breekpunt, 1971 as Dirk
* Ek sal opstaan, 1959 as Harry

## Verwysings
Met moed, durf en bloed

***Met moed, durf en bloed*** is 'n Afrikaanse rolprent wat op 19 Februarie 1973 uitgereik is. David Millin was die regisseur.

## Genre 
Die rolprent is ’n drama.

## Rolverdeling 
* Hugh Rouse as Kaptein Seeley
* Dirkie van den Bergh as Japie Greyling
* James White as luitenant Brown
* Beryl Gresak as Japie se ma ma
* Dawid van der Walt as Boerekommandant
* Jaco van der Westhuizen as Piet
* Lance Lockhart-Ross as Baines
* Johan Brewis as Japie se pa
* Anthony Fridjhon as sersant (gekrediteer as Anthony Fridjohn)
* Amalinda Wienand as Japie se suster
* Zaan Wienand as Japie se broer (gekrediteer as Zann Wienand)
* Brian O'Shaughnessy as dr. Keith Peters
* Elwen Morris as Toni Weston
* Lourens Schultz as dr. John Weston
* George Feher as Zoltan
* Cobus Rossouw as Samuel Pienaar
* Dale Cutts as Dan Price
* Simon Sabela as Price se helper
* Maurel Msimang as Price se helper

## Sien ook 
* Lys van Afrikaanse rolprente
Ek sal opstaan

**Ek sal opstaan** is 'n Afrikaanse rolprent wat in 1959 vrygestel is. Die fliek is gebaseer op 'n boek deur Norval Geldenhuys wat deur Euodia Kritzinger tot 'n draaiboek verwerk is. Die regisseur was Kappie Botha.

## Genre 
Die rolprent is ’n drama.

## Rolverdeling 
* Gerrit Wessels as Gerard Jansen
* Tersa Rossouw as Regien
* Anton Ackermann as Pieter Jansen (geakkrediteer as Anton Ackerman)
* Joey Jacobsz as moeder
* Francois van Wyk as Wynand Jansen
* M. Herschelman as Elsa, stiefma
* Andries P. Treurnicht as dominee van Wyk (geakkrediteer as A.P. Treurnicht)
* Theo Jooste as Koos Pentz
* Mathilde Hanekom as Tant Griet
* Johan Brewis as Harry
* Gert Wallis as Jack Jurgens

## Sien ook 
* Lys van Afrikaanse rolprente
Inma Cuesta

**Inma Cuesta** (gebore op 25 Junie 1980) is ’n Spaanse aktrise.

## Filmografie 
* *Blancanieves* (gebaseer op Sneeuwitjie; 2012)
* *Julieta* (2016)
Richard Neutra

**Richard Neutra**

**Oostenryks-Amerikaanse argitek**

----

**Gebore**
8 April 1892
in Wene, Oostenryk-Hongarye

----

**Oorlede**
16 April 1970 (op 78)
in Wuppertal, Duitsland

----

**Skool**
Modernistiese argitektuur

----

**Beduidende projekte**
180px
Neutra House, Silverlake, Los Angeles

----
180px
Miller House in Palm Springs, Kalifornië, VSA ("Woestyn-modernisme")

----
**Toekennings en pryse**
Wilhelm Exner-medalje (1959)
----
AIA se Goue Medalje (19777)

**Richard Joseph Neutra** (Duitse uitspraak: [ˌʁiçaʁt ˈnɔʏ̯tʁaː], Engels: [ˈnɔɪtrə]; * 8 April 1892, † 16 April 1970) was 'n Oostenryks-Amerikaanse argitek wat die grootste deel van sy loopbaan in Suid-Kalifornië werksaam was en bekendheid verwerf het as een van die leidende verteenwoordigers van modernistiese boukuns.